
专讘讬谞讜 讞谞谞讗诇

诪转谞讬转讬谉 讚诇讗 讻专讬讘"讬 讚转谞讬讗 讜砖讞讟 讗讜转讜 注诇 讬专讱 讛诪讝讘讞 爪驻讜谞讛. 



讗讬讝讛讜 爪驻讜谉 讛诪讝讘讞 讛讻砖专 讘砖讞讬讟转 拽讚砖讬 拽讚砖讬诐 诪拽讬专 爪驻讜谞讬 注讚 讻讜转诇 注讝专讛 爪驻讜谞讬 讻谞讙讚 讻诇 讛诪讝讘讞 讚讘专讬 专' 讬讜住讬 讘"专 讬讛讜讚讛 专' 讗诇注讝专 讘专' 砖诪注讜谉 诪讜住讬祝 讻诇驻讬 讛诪注专讘 讗祝 讘讬谉 诇讗讜诇诐 讜诇诪讝讘讞 专' 诪讜住讬祝 诪拽爪讛 讛诪讝讘讞 讜诇讞讜抓 讻"讘 讗诪讛 讜讛诐 诪拽讜诐 讚专讬住转 讛讻讛谞讬诐 讬"讗 讗诪讛 讜诪拽讜诐 讚专讬住转 专讙诇讬 讬砖专讗诇 [讬"讗] 讗诪讛 谞诪爪讗转 诇专' 讬讜住讬 讘"专 讬讛讜讚讛 爪驻讜谉 诇"讘 讗诪讛 讘诇讘讚 讜讛讜讗 讗专讱 讛诪讝讘讞 讜诇专' 讗诇注讝专 讘"专 砖诪注讜谉 讗讜专讱 谞"讚 讗诪讛 讛谞讛 诪砖谞转谞讜 讗讬谞讛 诇专' 讬讜住讬 讘"专 讬讛讜讚讛 讚讛讗 诇讬转 诇讬讛 诪拽讜诐 讻砖专 诇砖讞讬讟讛 讗诇讗 讻谞讙讚 讛诪讝讘讞 讘诇讘讚 讜诪转谞讬' 拽转谞讬 砖讞讬讟转 讛驻专 讘讬谉 讛讗讜诇诐 讜诇诪讝讘讞 诇专' 谞诪讬 诇讬转讛 讚讛讗 讗驻讬诇讜 诪讻谞讙讚 讛诪讝讘讞 讜诇专讜抓 讜谞诪爪讗 诇专' 讻砖专 讘砖讞讬讟讛 注"讜 讗诪讛 讜讛讜讗 诪讻讜转诇 诪讝专讞讬 注讚 讻讜转诇 讛讛讬讻诇 谞讜拽诪讬讛 讘讻诇 讛注讝专讛 讜讗诪专 讗诇讗 诪转谞讬' 专讗讘"砖 诇讜拽诪讬' 讘讬谉 诪讝讘讞 诇讻讜转诇 讛注讝专讛 讜诇讚讘专讬 讛讻诇 爪驻讜谉 讛讜讗 讗诇讗 诇诪讛 拽专讘讜 诇砖讞讟讜 拽专讜讘 诇讛讬讻诇. 诇驻讬 砖讻"讙 讞诇讬砖讬转 讬砖 讘讜 讗讬谞讜 讬讻讜诇 诇讘讜讗 讘讚诐 讛驻专 诪专讞讜拽 讻讱 诇专讘讬 讗注"驻 砖讻诇 讛注讝专讛 讻讜诇讛 讻砖专 讛讜讗 诪砖讜诐 讞讜诇砖讛 讚讻"讙 拽专讘讜. 诪拽讜诐 讘讬转 讛讞讬诇驻讜转 讛谉 讟"讜 讗诪讛 砖讛讗讜诇诐 注讜讚祝 诪驻讛 讜诪驻讛 注诇 讛讛讬讻诇 讜讻讜转诇讬讜 讜转讗讬讜 讜讻转诇讬讜 讜讛诪住讬讘讛 讜讻讜转诇讬讛:




专讗砖讜 诇讚专讜诐 讜驻谞讬讜 诇诪注专讘 讗讜拽讬诪谞讗 讘注讜拽诐 专讗砖讜 砖诇 驻专 讜诇诪讛 诇讗 讛讬讛 诪注诪讬讚讜 (讗讞专讬讜 诇诪注专讘) 砖驻转讞 讛讛讬讻诇 讘诪注专讘 讙讝讬专讛 砖诪讗 讬砖诇讬讱 讙诇诇讬诐:




转"专 讻讬爪讚 住讜诪讱 讛讝讘讞 注讜诪讚 讘爪驻讜谉 讜驻谞讬讜 诇诪注专讘 讘注讜拽诐 讜讛住讜诪讱 注讜诪讚 讘诪讝专讞 讜讻讜'. 讜诪转讜讚讛 注诇 讞讟讗转 注讜谉 讞讟讗转 讜注诇 讗砖诐 注讜谉 讗砖诐 讜注诇 注讜诇讛 注讜谉 诇拽讟 砖讻讞讛 讜驻讗讛 讜诪注砖专 注谞讬 讚讘专讬 专' 讬讜住讬 讛讙诇讬诇讬 专' 注拽讬讘讗 讗讜诪专 讗讬谉 注讜诇讛 讘讗讛 讗诇讗 注诇 注砖讛 讜注诇 诇"转 砖谞讬转拽 诇注砖讛 讜讗诪专讬谞谉 专' 讬讜住讬 讛讙诇讬诇讬 谞诪讬 讛讻讬 拽讗诪专 讚讻讜诇讛讜 诇"转 砖谞讬转拽 诇注砖讛 谞讬谞讛讜 讻讙讜谉 讚讻转讬讘 讜驻专讟 讻专诪讱 诇讗 转诇拽讟 诇讗 转注砖讛.





专讬讟讘"讗

诪讗谉 砖诪注转 诇讬讛 讚讗诪壮 讘讬谉 讛讗讜诇诐 讜诇诪讝讘讞 爪驻讜谉. 驻讬壮 砖讛讜讗 讞砖讜讘 爪驻讜谉 诇注谞讬谉 砖讞讬讟转 拽讚砖讬诐 讚讛讻讗 讻讬讜谉 砖诪注诪讬讚讜 讘讬谉 讛讗讜诇诐 讜诇诪讝讘讞 诪讻诇诇 讚爪驻讜谉 讛讜讗 诇砖讞讬讟讛 讻讚讗诪专讬谞谉 诇拽诪谉 讻讬 讘诪拽讜诐 砖诪转讜讚讛 注诇讬讜 讛讜讗 谞砖讞讟:



讜讻谞讙讚 讻诇 讛诪讝讘讞 讻讜诇讜. 驻讬壮 讻诇 砖讬砖 讘注讝专讛 诇爪讚 爪驻讜谉 讻谞讙讚 专讞讘 讛诪讝讘讞 砖讛讜讗 诇状讘 讗诪讜转 讗讘诇 诪讛 砖讛讜讗 诇诪注诇壮 诪讝讛 讻诇驻讬 诪注专讘 讗讜 讻诇驻讬 诪讟讛 诇爪讚 诪讝专讞 讗注驻状讬 砖讛讜讗 爪驻讜谉 诇讙讘讬 注讝专讛 讗讬谞讜 讞砖讜讘 诇注谞讬谉 砖讞讬讟讛 讚讻转讬壮 讘讬讛 注诇 讬专讱 讛诪讝讘讞 爪驻讜谞讛 讚住讘讬专讗 诇讬讛 诇专讘讬 讬讜住讬 讘专讘讬 讬讛讜讚讛 讚诇讗 讞砖讬讘 讬专讱 讛诪讝讘讞 讗诇讗 诪讛 砖注讜诪讚 讻谞讙讚 专讜讞讘 讛诪讝讘讞 讻诇驻讬 爪驻讜谉. 讜专壮 讗诇注讝专 讘状专 砖诪注讜谉 诪讜住讬祝 讗祝 诪讛 砖讛讜讗 诇诪注诇讛 诪讝讛 注讚 讛讗讜诇诐 讜专壮 诪讜住讬祝 讗祝 诪讛 砖讛讜讗 诇诪讟讛 诪讝讛 注诐 讻诇 讚专讬住转 专讙诇讬 讬砖专讗诇 砖讘注讝专讛 诇爪讚 爪驻讜谉. 讗讘诇 讗讜转谉 讘转讬 讛讞诇讬驻讜转 砖讬砖 讘爪讚 讛讗讜诇诐 讘诪讛 砖讬砖 讘讜 注讜讚祝 注诇 讛讛讬讻诇 讗注驻状讬 砖讗讜转谉 讘转讬诐 驻转讜讞讬谉 诇讙讘讬 讛诪讝讘讞 讜讛谉 讻注讬谉 诪讘讜讗讜转 驻转讜讞讜转 诇讜 驻住讜诇讬谉 讛谉 诇砖讞讬讟壮 讜诇讗 讞砖讬讘讬 讞讜专讬 专砖讜转 砖讛诐 讻专砖讜转 讚讻讬讜谉 砖讗讬谉 讛诪讝讘讞 谞专讗讛 砖诐 讗讬谞讜 讞砖讜讘 讬专讱 讛诪讝讘讞 讜讻讚驻专砖状讬 讝状诇. 讜谞拽专讗 讛诪拽讜诐 讛讛讜讗 讘讬转 讛讞诇讬驻讜壮 诪驻谞讬 砖讛讬讜 讘讛诐 讻状讚 讞诇讜谞讜转 诇讻状讚 诪砖诪专讜壮 诇讛爪谞讬注 砖诐 讛住讻讬谞讬谉 砖讛讬讜 诪砖转诪砖讬谉 讘讛谉 讘讘讬转 讛诪讟讘讞讬讬诐 砖诇 注讝专讛 讜讻转讘 专砖状讬 讝状诇 讻讬 讛住讻讬谉 拽专讜讬 讞诇祝 讘诇砖讜谉 注专讘讬 讜讗讬谉 爪讜专讱 讻讬 注诇 砖诐 砖讞讜转讻讬谉 讘讜 拽专讜讬 讻谉 诪诇砖讜谉 讻诇讬诇 讬讞诇讜祝 讜讻谉 讻转讜讘 讘住驻专 注讝专讗 诪讞诇讬驻讜转 转砖注讛 讜注砖专讬诐 讜讛诐 讛住讻讬谞讬谉:



讗讚专壮 讬讜住讬 讘状讬 诪讜住讬祝 诇讬讛 讗讚专壮 讗诇注讝专 讘状专 砖诪注讜谉 诇讬转 诇讬讛. 驻讬壮 讘转诪讬壮 拽讗诪壮 讛讬讗讱 讗驻砖专 砖讬讛讗 讛诪专讜讞拽 讻砖专 讜讛诪拽讜专讘 驻住讜诇. 讜驻专拽讬壮 讚讗谞谉 讛状拽 讚讻讬讜谉 讚讚讞讬拽 谞驻砖讬讛 诇讗讜拽讜诪讛 讘讚讜讞拽 讘讬谉 讛讗讜诇诐 讜诇诪讝讘讞 讜诇讗 诪讜拽讬诐 诇讬讛 讘讛专讜讞讛 讘诪拽讜诐 讚专讬住转 专讙诇讬 讛讻讛谞讬诐 诪讻诇诇 讚诇讬转 诇讬讛 讚专':



讛讻讗 谞诪讬 诪砖讜诐 讞讜诇砖讗 讚讻讛谉 讙讚讜诇. 驻讬壮 砖诇讗 讬爪讟专讱 诇讟专讜讞 诇讛讜诇讬讱 诪讝专拽 讛讚诐 诪诪拽讜诐 专讞讜拽. 转诪讬讛壮 诪诇转讗 讗诪讗讬 讛讜讛 拽砖讬讗 诇谉 诪注讬拽专讗 讚专壮 讟驻讬 诪讚专讘讬 讗诇注讝专 讘状专 砖诪注讜谉 讚诇讗 诪讜拽诪讬谞谉 诇讬讛 讘讬谉 讻讜转诇 诇诪讝讘讞. 讜讬状诇 讚讛讜讛 诪砖诪注 诇谉 讚砖讗谞讬 讛讗 讚专壮 砖讛讬讛 讛诪拽讜诐 诪专讜讜讞 讜驻谞讜讬 诪讻诇 讚讘专 讜讛讜讛 注讚讬祝 讟驻讬 诇砖讞讬讟转 讛驻专 讜讗谞谉 驻专拽讬壮 讚讗驻讬壮 讛讻讬 诇诪讬讞砖 诇讞讜诇砖讗 讚讻讛谉 讙讚讜诇 注讚讬祝 诇谉:



讻讚讬 砖诇讗 讬专讘讬抓 讙诇诇讬诐. 驻讬壮 砖讛讬讛 爪专讬讱 诇讛注诪讬讚讜 讘讬谉 诇诪讝讘讞 讜讗诐 讛讬讛 注讜诪讚 驻谞讬讜 诇诪讝专讞 讜讝谞讘讜 诇诪注专讘 讛讬讛 诪讟讬诇 讙诇诇讬诐 诇驻谞讬 诪讝讘讞 讗讘诇 注讻砖讜 砖专讗砖讜 诇讚专讜诐 讜讝谞讘讜 诇爪驻讜谉 讛讬讛 诪注诪讬讚 讬专讬讻讜转讬讜 讞讜抓 诪讘讬谉 讛讗讜诇诐 诇诪讝讘讞. 讜讘诪讚专砖 讗诪专讜 诪注讜诇诐 诇讗 讛专讘讬抓 讙诇诇讬诐 讗诇讗 砖讗讬谉 诇谞讜 诇住诪讜讱 注诇 讛谞住:



讙专砖状讬 讝状诇 注讜谉 诇拽讟 砖讻讞讛 讜驻讗讛 砖讗讬谉 诇讛诐 讜讬讚讜讬 讜讻转讘 讚诇讗 讙专住讬谞谉 讜诪注砖专 注谞讬 讚讛讗 诪注砖专 注谞讬 讜讬讚讜讬 讬砖 诇讜 讚讻转讬壮 讜讙诐 谞转转讬讜 诇诇讜讬 诇讙专 诇讬转讜诐 讜诇讗诇诪谞讛 讜诇讙专 讜诇讬转讜诐 讜诇讗诇诪谞讛 讝讛 诪注砖专 注谞讬. 讜讗讜壮 讝状诇 砖讻谉 诪爪讗 讘转讜住驻转讗 讚诪谞讞讜转 讜讛拽砖讜 注诇讬讜 讘转讜住驻讜转 讞讚讗 讚讛讗 讘诇拽讟 砖讻讞讛 讜驻讗讛 讬砖 讜讬讚讜讬 讻讚谞驻拽讗 诇谉 讘住讬驻专讗 诪讛讛讜讗 拽专讗 讙讜驻讬讛 砖讛专讬 谞讗诪专 讘讛诐 诇讙专 诇讬转讜诐 讜诇讗诇诪谞讛 讜注讜讚 诪讛 注谞讬谉 讜讬讚讜讬 讝讛 诇讜讬讚讜讬 讚讛转诐 讚讗诇讜 讛转诐 诪转讜讚讛 砖讛驻专讬砖讜 讻讚讬谉 讜讻诪爪讜讛 讜讗诇讜 讛讻讗 诪转讜讚讛 注诇 诪讛 砖讞讟讗 讜诇讗 讛驻专讬砖讜 讻讚讬谉 讛诇讻讱 砖驻讬专 讙专住讬谞谉 讜诪注砖专 注谞讬 讜诇讗 讙专住讬壮 讜诪注砖专 砖讗讬谉 诇讛诐 讜讬讚讜讬 讜讛转讜住驻转讗 讛讛讬讗 诪砖讜讘砖转 讜讗驻砖专 讚讙专住讬壮 砖讗讬谉 诇讛诐 讜讬讚讜讬 讻讜壮 诇讜诪专 砖讗讬谉 诇讛诐 讻驻专讛 讻讻专讬转讜转 讜诪讬转讜转 讘状讚 讜讞讬讬讘讬 诇讗讜讬谉 砖讬砖 讘讛谉 诪诇拽讜转 砖讛诐 诪转讻驻专讬诐 讘注讜谞砖诐 讜讘讜讬讚讜讬 砖诪转讜讚讬谉 讻砖诪讜诪转讬谉 讗讜 讻砖诇讜拽讬谉 讚讛讗 讻诇 讛诪讜诪转讬谉 诪转讜讚讬谉. 讜诪住转诪讗 诇讗 住讙讬讗 砖诇讗 讬讛讗 讛诇讜拽讛 诪转讜讚讛 诇讻驻专 注诇讬讜 讜讛专讬 讝讛 讻讗讜转讛 砖讗诪专讜 讘住讜驻讛 讜谞专爪讛 诇讜 诇讻驻专 注诇讬讜 注诇 诪讛 讛讬讗 诪讻驻专转 讗诐 注诇 讻专讬转讜转 讜诪讬转讜转 讘状讚 讛专讬 注讜谞砖谉 讗诪讜专 讗诐 注诇 讞讬讬讘讬 诪诇拽讬讜转 讛专讬 注讜谞砖谉 讗诪讜专. 讛专讬 讗讬谞讛 诪讻驻专转 讗诇讗 注诇 注砖讛 讜诇讗 转注砖讛 砖谞讬转拽 诇注砖讛. 讜讝讜 讛讬讗 讛住讘专讗 砖诇 专讘讬 注拽讬讘讗 讻讚驻专砖状讬 讝状诇 讜讗祝 专讘讬 讬讜住讬 讛讙诇讬诇讬 讛讻讬 讗讬转 诇讬讛. 讗诇讗 讚谞拽讬讟 注讜谉 诇拽讟 砖讻讞讛 讜驻讗讛 诪讟注诪壮 讚诪驻专壮 讘住诪讜讱 讘讙诪壮 讜讛讬讬谞讜 讚讗诪专讬谞谉 诪讗讬 讘讬谞讬讬讛讜. 讜砖拽诇讬壮 讜讟专讬壮 注诇讛 诪砖讜诐 讚拽讬诐 诇谉 讚诇专讘讬 讬讜住讬 讛讙诇讬诇讬 诇讗讜 讚讜拽讗 讛谞讬 讚驻专讬讟. 讗诇讗 讛状讛 诇讻诇 注砖讛 讜诇讗 转注砖讛 砖谞讬转拽 诇注砖讛 讻讗讬讚讱 诪转谞讬壮 讚住讬驻专讬 讚讛讛讬讗 讚讘专讬 讛讻诇 讛讬讗 讜讘讜讚讗讬 砖讻诇 讛讚讘专讬诐 砖讛注讜诇讛 诪讻驻专转 讗驻讬诇讜 注诇 讛诪讝讬讚讬谉 讛讬讗 诪讚拽转谞讬 讗诐 注诇 讞讬讬讘讬 诪诇拽讬讜转 讛专讬 注讜谞砖谉 讗诪讜专 讜讗讬谉 讘诪诇拽讬讜转 注讜谞砖 注诇 讛砖讜讙讙讬谉 讜讻谉 驻讬专砖 讛专诪讘状谉 讝状诇 讘驻讬专讜砖 讛转讜专讛 砖诇讜 讛诇讻讱 砖驻讬专 讙专住讬壮 砖讗讬谉 诇讛诐 讜讬讚讜讬 讻诇砖讜谉 讛转讜住驻转讗 讜讝讛 谞专讗讛 讘专讜专:





讛诪讗讬专讬

专讜讞讘 讛注讝专讛 诪谉 讛爪驻讜谉 诇讚专讜诐 拽诇"讛 讗诪讛 讜讻讘专 讘讬讗专谞讜 讘驻专拽 专讗砖讜谉 讟"讝 讘' 讘住讜讙讬讬转 讛诪砖谞讛 讛砖谞讬转 注诇 讗讬讝讛 爪讚 讛诐 诪转驻专谞住讜转 讗诇讗 砖讗谞讜 讞讜讝专讬诐 诇讻转讜讘 讻讗谉 讛专讜讞讘 砖诪讻讜转诇 讛爪驻讜谞讬 砖诇 注讝专讛 注讚 讻讜转诇 爪驻讜谞讬 砖诇 诪讝讘讞 讻讚讬 诇讬讚注 讗讬讝讛讜 诪拽讜诐 爪驻讜谉 砖讬讛讗 讻砖专 诇砖讞讬讟转 拽讚砖讬 拽讚砖讬诐 讻讙讜谉 讞讟讗转 讜讗砖诐 讜注讜诇讛 讜砖诇诪讬 爪讘讜专 讜讛注谞讬谉 砖诪讻讜转诇 爪驻讜谞讬 砖诇 注讝专讛 注讚 讛诪讟讘讞讬诐 砖诪谞讛 讗诪讜转 专讬讜讞 讜讘讬转 讛诪讟讘讞讬诐 讬"讘 讜讞爪讬 讜讛诐 谞谞住讬诐 砖讛讬讜 砖诐 砖讘讛谉 转讜诇讬谉 讗转 讛讘讛诪讜转 讜诪驻砖讬讟讬谉 讜讗讞专讬讛谉 诪拽讜诐 砖诇讞谞讜转 砖诪谞讛 讗诪讜转 讜讗讞专讬讛谉 诪拽讜诐 [讟讘注讜转] 讻"讚 讗诪讛 讜诪讛诐 注讚 讻讜转诇 爪驻讜谞讬 砖诇 诪讝讘讞 专讬讜讞 讞' 讗诪讜转 讜讛诐 讘讬谉 讛讻诇 住' 讗诪讜转 讜讞爪讬 讜讻诇 砖讬注讜专 讝讛 诪爪讚 讛专讜讞讘 讜注诇 驻谞讬 讻诇 专讜讞讘 讝讛 诪讻讜转诇 讛讗讜诇诐 注讚 讻讜转诇 诪讝专讞讬 砖诇 注讝专转 讬砖专讗诇 砖讛讜讗 注"讜 讗诪讜转 砖讛专讬 讻"讘 讗诪讜转 砖诪谉 讛讗讜诇诐 讜诇诪讝讘讞 讜诇"讘 砖诇 诪讝讘讞 讜讬"讗 砖诇 注讝专转 讻讛谞讬诐 讜讬"讗 砖诇 注讝专转 讬砖专讗诇 讛讻诇 注"讜 讜讻诇 讝讛 讛砖讬注讜专 砖讛讜讗 住' 讜讞爪讬 专讜讞讘 讘讗讜专讱 注"讜 讛讜讗 谞拽专讗 爪驻讜谉 讜讻诇 诪拽讜诐 砖讘转讜讱 砖讬注讜专 讝讛 砖讜讞讟讬谉 讘讜 拽讚砖讬 拽讚砖讬诐 讜诇讗 注讜讚 讜讗注"驻 砖专讜讞讘 讛诪讝讘讞 谞讻谞住 讘讞爪讬 讛爪驻讜谞讬 砖诇 注讝专讛 讝' 讗诪讜转 讻诪讜 砖讘讬讗专谞讜 讘驻专拽 专讗砖讜谉 讜讛讬讛 专讗讜讬 诇讚讜谉 诪拽讜诐 砖讞讬讟讛 讻诇 拽专谉 爪驻讜谞讬 诪注专讘讬 注讚 讝' 讗诪讜转 讻诇 砖讻谞讙讚讜 注讚 讛注讜诇诐 讜讻谉 讘爪讚 讛诪讝专讞讬 讗讬谉 讗讜诪专讬诐 讻谉 讗诇讗 讚讜拽讗 诪拽讜 讻讜转诇 爪驻讜谞讬 砖诇 诪讝讘讞 注讚 讻讜转诇 讛注讝专讛 讜砖讻谞讙讚讜 诇诪注诇讛 讜诇诪讟讛 注讚 讛诪拽讜诪讜转 砖讻转讘谞讜 砖诪"诪 讗讜转讜 讛讻讜转诇 谞拽专讗 讬专讱 讛诪讝讘讞 讜砖讗专 讛转讞讜诐 谞讙专专 注诪讜 讗讞专 砖讻谉 诪讛 砖讘讬讗专谞讜 讘诪砖谞讛 注诇 驻专讜 砖诇 讻讛谉 讙讚讜诇 砖讛讬讛 注讜诪讚 讘讬谉 讛讗讜诇诐 讜诇诪讝讘讞 诪驻谞讬 砖讛讜讗 诪拽讜诐 砖讞讬讟讛 诇讗 注诇 讛专讬讜讞 砖讘讬谉 爪讚 讛诪注专讘 砖诇 诪讝讘讞 诇讘讬谉 讛讗讜诇诐 讛讜讗 谞讗诪专 讗诇讗 诪拽讜 讻讜转诇 爪驻讜谞讬 砖诇 诪讝讘讞 讜诇诪注诇讛 讻谞讙讚 讛讗讜诇诐 诇爪讚 爪驻讜谉 讛注讝专讛 讜讻讘专 讘讬讗专谞讜 砖专讜讞讘 讛讛讬讻诇 注讚 讛讗讜诇诐 诪讗讛 讗诪讛 讜谞诪爪讗 讞爪讬讜 讛爪驻讜谞讬 讞诪砖讬诐 讗诪讛 讜讬"讝 讜讞爪讬 注讜讚 诪讻讜转诇 讛讗讜诇诐 讛爪驻讜谞讬 注讚 讻讜转诇 爪驻讜谞讬 砖诇 注讝专讛 讛专讬 住"讝 讜讞爪讬 讞爪讬讬谉 砖诇 拽诇"讛 砖讛讜讗 专讜讞讘 讛注讝专讛 讜谞诪爪讗 砖讬注讜专 砖讞讬讟讛 诪转驻砖讟 讘爪讚 爪驻讜谞讬 砖诇 讗讜诇诐 诪"讙 讗诪讜转 讜讬"讝 讜讞爪讬 讜讛诐 (住讜) [住' 讜讞爪讬] 讻诪讜 砖讘讬讗专谞讜:



讻讜转诇讬 讛讗讜诇诐 讛讬讜 专讞讜拽讬诐 诪讻讜转诇讬 讛讛讬讻诇 讛讞讬爪讜谞讬讬诐 专讙诇 爪驻讜谞讬 讟"讜 讗诪讛 诇爪驻讜谉 讜专讙诇 讚专讜诪讬 讟"讜 讗诪讛 诇讚专讜诐 讜讘爪讚 爪驻讜谉 讗讞讜专讬 讛专讙诇 诇砖讻讛 讗讞转 拽专讜讬讛 讘讬转 讛讞诇驻讜转 讜专讙诇 讛讗讜诇诐 讞讜爪抓 讘讬谞讛 诇讘讬谉 讛诪讝讘讞 注讚 砖讗讬谞讛 专讜讗讛 驻谞讬 讛诪讝讘讞 讜讛讬讜 讘讛 讻"讚 讞诇讜谞讜转 讞诇讜谉 诇讻诇 诪砖诪专 砖讘讛 讛讬讜 讙讜谞讝讬谉 讗转 讛住讻讬谞讬谉 讜注诇 砖诐 讛住讻讬谞讬谉 讛讬讗 拽专讜讬讛 讘讬转 讛讞诇驻讜转 砖讛住讻讬谉 拽专讜讬 讘诇砖讜谉 注专讘讬 讞诇讜祝 讜讻讘专 讘讬讗专谞讜 砖讗讬谉 讝讛 诪拽讜诐 砖讞讬讟讛:



讗注"驻 砖讻诇 讛砖讬注讜专 砖讻转讘谞讜 诇诪注诇讛 讛讜讗 诪拽讜诐 砖讞讬讟讛 注讬拽专 讛诪拽讜诐 讛讜讗 讘专讬讜讞 砖讘讬谉 爪讚 爪驻讜谞讬 砖诇 诪讝讘讞 诇讻讜转诇 爪驻讜谞讬 砖诇 注讝专讛 砖讛讜讗 爪驻讜谉 讛诪讝讘讞 讜爪驻讜谉 讛注讝专讛 讜讛讜讗 讛讜讗 讬专讱 讛诪讝讘讞 讗"讻 诇诪讛 讛讬讜 诪注诪讬讚讬谉 讗讜转讜 诇诪注诇讛 诪谉 讛诪讝讘讞 诇爪讚 讛讗讜诇诐 砖讗注"驻 砖讛讜讗 爪驻讜谉 讛注讝专讛 讗讬谞讜 爪驻讜谉 讛诪讝讘讞 诇讗 讛讬讜 注讜砖讬谉 讻谉 讗诇讗 诪讞砖砖 讞讜诇砖转 讻讛谉 讙讚讜诇 砖讛讬讛 爪专讬讱 诇讛讘讬讗 讘讬讚讜 诪讝专拽 诪诇讗 讚诐 注讚 诇讻讘砖 砖讛讬讛 讘讚专讜诐 讜讛讬讜 诪拽爪专讬谉 诇讜 讗转 讛讚专讱 讘诪讛 砖讗驻砖专 讛讜讗讬诇 讜诪"诪 讛讜讗 讘诪拽讜诐 讛讻砖专 诇砖讞讬讟讛:



讻诇 讛砖谞讛 讻诇 砖讛讬讞讬讚 诪讘讬讗 拽专讘谉 讘讛诪讛 住讜诪讱 注诇讬讜 讘讬谉 讞讜讘讛 讘讬谉 谞讚讘讛 讞讜抓 诪讘讻讜专 讜驻住讞 讜诪注砖专 讘讛诪讛 讗讘诇 爪讘讜专 讗讬谞讜 讟注讜谉 住诪讬讻讛 讗诇讗 讘砖谞讬 拽专讘谞讜转 讜讛诐 驻专 讛注诇诐 讚讘专 砖诇 爪讘讜专 讜砖注讬专 讛诪砖转诇讞 讜讛讬讻谉 讛讜讗 诪拽讜诐 住诪讬讻讛 讗诐 砖诇诪讬诐 讛谉 住诪讬讻转诐 讘讻诇 讛注讝专讛 专"诇 讘讗讬讝讛 诪拽讜诐 砖讘讛 讜讗诐 拽讚砖讬 拽讚砖讬诐 讛诐 住诪讬讻转诐 讘爪驻讜谉 讛注讝专讛 讜讻讬爪讚 讛讜讗 住讜诪讱 讗诐 讘拽讚砖讬 拽讚砖讬诐 讛讝讘讞 注讜诪讚 讘讗讬讝讛 诪拽讜诐 砖讘爪驻讜谉 讛注讝专讛 驻谞讬讜 诇诪注专讘 讜讝谞讘讜 诇诪讝专讞 讜讛住讜诪讱 注讜诪讚 诇诪讝专讞 讜驻谞讬讜 诇诪注专讘 讜诪谞讬讞 砖转讬 讬讚讬讜 注诇 专讗砖 讛讘讛诪讛 讘讬谉 砖谞讬 拽专谞讬讜 砖诇 讝讘讞 诇讗 注诇 讛爪讜讜讗专 讜诇讗 注诇 讛爪讚讚讬谉 讜住讜诪讱 砖诐 砖转讬 讬讚讬讜 讘讻诇 讻讞讜 砖诇讗 讬讛讗 讚讘专 讞讜爪抓 讘讬谉 讛讬讚讬诐 讜讘讬谉 讛讘讛诪讛 讜诪转讜讚讛 注诇 讞讟讗转 讗讜转讜 注讜谉 砖讞讟讗转 讝讜 讘讗讛 注诇讬讜 讜讻谉 注诇 讗砖诐 注讜谉 砖讗砖诐 讝讛 讘讗 注诇讬讜 砖讛专讬 讞讟讗转 讜讗砖诐 注诇 讚讘专 讬讚讜注 讛诐 讘讗讬诐 讜诇讗 讘谞讚讘讛 讜注诇 讛注讜诇讛 砖讛讬讗 讘讗讛 谞讚讘讛 诪转讜讚讛 注讜谉 注砖讛 讜注讜谉 诇讗 转注砖讛 讛谞讬转拽 诇注砖讛 讛讜讗讬诇 讜讘讗诇讜 讗讬谉 诇讛诐 注讜谞砖 诪诇拽讜转 砖讬讛讗 诪转讻驻专 讘讜 注诇讬讛谉 注讜诇讛 诪讻驻专转 注诇讬讛谉 讗讗"讻 谞转讘讟诇 讛注砖讛 砖讘讛 讻诪讜 砖讘讬讗专谞讜 讘诪住讻转 诪讻讜转 讟"讜 讗' 讜讘讻诇诇 讗诇讜 注讜谉 诇拽讟 砖谞讗诪专 讘讜 讜诇拽讟 拽爪讬专讱 诇讗 转诇拽讟 诇注谞讬 讜诇讙专 转注讝讜讘 讗讜转诐 讻诇讜诪专 讗诐 诇拽讟讜 讬讛讗 讞讜讝专 讜诪谞讬讞讜 讜讻谉 砖讻讞讛 谞讗诪专 讘讛 讜砖讻讞转 注讜诪专 讘砖讚讛 诇讗 转砖讜讘 诇拽讞转讜 诇讙专 诇讬转讜诐 讜诇讗诇诪谞讛 讬讛讬讛 讻诇讜诪专 砖讗诐 诇拽讞讜 讬讞讝讜专 讜讬谞讬讞讛讜 讜讻谉 驻讗讛 砖谞讗诪专 讘讛 诇讗 转讻诇讛 驻讗转 砖讚讱 讘拽爪专讱 诇注谞讬 讜诇讙专 转注讝讜讘 讗讜转诐 谞诪爪讗讜 砖砖诇砖 讗诇讜 讛诐 诇讗 转注砖讛 讛谞讬转拽 诇注砖讛 讜讗讬谉 讗讜诪专讬诐 转注讝讜讘 诪注讬拽专讗 诪砖诪注 讜诇讗 诇谞转拽讜 诇注砖讛 讜讻诇 砖注讘专 诇讜拽讛 讗诇讗 转注讝讜讘 诇讗讞专 砖注讘专 诪砖诪注 砖讬讛讗 讞讜讝专 讜诪谞讬讞讜 讜谞讜转谞讜 讗诐 讛讻谞讬住讜 讘讘讬转讜 讜讗讬谞讜 诇讜拽讛 注讚 砖讬转讘讟诇 讛注砖讛 砖诇讗 讬讛讗 讗驻砖专 诇拽讬讬诪讜 讜诪注砖专 注谞讬 讛讜讗 注砖讛 讙专讬讚讗 讚讻转讬讘 讜谞转转 诇诇讜讬 诇讙专 诇讬转讜诐 讜诇讗诇诪谞讛 讜讻谉 诪转讜讚讛 注诇讬讛 注诇 讻诇 砖讛专讙讬砖 讘注爪诪讜 诪注谞讬讬谞讬诐 讗诇讜 讛谉 讘讝讚讜谞谉 讛谉 讘砖讙讙转谉 诪讚讘专讬诐 砖讗讬谉 讘讛诐 注讜谞砖 讻转讜讘 讘转讜专讛 诇讗 诪讬转讛 讜诇讗 讻专转 讗讜 诪诇拽讜转 讘讝讚讜谞谉 讜诇讗 拽专讘谉 讘砖讙讙转谉 讛讗 砖讗专 讛诇讗讜讬谉 讗注"驻 砖讗讬谉 拽专讘谉 讘砖讙讙转谉 讛讜讗讬诇 讜讬砖 诪诇拽讜转 讘讝讚讜谞谉 讗讬谞谉 讘讻诇诇 讝讛 讜讛谞讘诇讛 讻讘专 讘讬讗专谞讜 讘诪拽讜诪讜 砖诇讜拽讬谉 注诇讬讛 讜讗讬谞讛 讘讻诇诇 诇讗讜 讛谞讬转拽 诇注砖讛 诪诪讛 砖谞讗' 讗讞专讬讛 诇讙专 讗砖专 讘砖注专讬讱 讜讻讜' 砖讛专讬 诪砖讗讻诇讛 讗讬谞讜 讬讻讜诇 诇拽讬讬诪讜 讜讗"讻 注砖讛 讝讛 专"诇 诇讙专 讗砖专 讘砖注专讬讱 讜讻讜' 诪注拽专讗 诪砖诪注 专"诇 拽讜讚诐 讗讻讬诇讛 讗讘诇 讛砖诇诪讬诐 讗讬谞讜 诪转讜讚讛 注诇讬讛谉 讗诇讗 砖讗讜诪专 讘讛谉 讚讘专讬 砖讘讞 讜讛讜讚讗讛:





转讜住驻讜转 讬砖谞讬诐

诪讗谉 砖诪注转 诇讬讛 讘讬谉 讛讗讜诇诐 讜诇诪讝讘讞 爪驻讜谉. [讚住讜诪讻讬谉] 讘诪拽讜诐 砖砖讜讞讟讬谉 讘爪驻讜谉 讻讚转谞讬讗 讘转"讻 讜住诪讱 讜砖讞讟 讘诪拽讜诐 砖住讜诪讻讬谉 砖讜讞讟讬谉:





讗诇讗 诪讗讬 讗讬转 诇讱 诇诪讬诪专 诪砖讜诐 讞讜诇砖讗 讚讻讛谉 讙讚讜诇. 讜讗"转 谞讜拽诪讬讛 讘讬谉讚)爪"诇 讻讜转诇. 讗讜诇诐 诇诪讝讘讞 讘诪拽讜诐 砖专讗讜讬 诇砖讞讬讟讛 讬"诇 讚讞讬讬砖讬谞谉 砖诪讗 讬专讘讬抓 讙诇诇讬诐:





讜讘诇讘讚 砖诇讗 讬讛讗 讚讘专 讞讜爪抓. 讘转"讻 诪驻讬拽 诇讬讛 诪拽专讗 讚讜住诪讱 讬讚讜 注诇 专讗砖讜 讜诇讗 讬讚讜 注诇 讙讘 讬讚讜 讜讻诇 砖讻谉 讚讘专 讗讞专 砖讞讜爪抓 讜讙诪专讬谞谉 谞诪讬 讘转"讻 诪讜住诪讱 讗讛专谉 讗转 砖转讬 讬讚讬讜 诪诇诪讚 砖讛住诪讬讻讛 讘砖转讬 讬讚讬诐 讜讚专讬砖 谞诪讬 讘转"讻 驻专砖转 讜讬拽专讗 讜住诪讱 讬讚讜 注诇 专讗砖 讛驻专 诇专讘讜转 驻专 讬讜讛"讻 诇住诪讬讻讛:





讜注诇 注讜诇讛 注讜谉 诇拽讟 砖讻讞讛 讜驻讗讛 砖讗讬谉 诇讛诐 讜讬讚讜讬. 讛"讙 讘拽讜谞讟专住 讜讘转讜住驻转讗 (讚诪谞讞讜转 驻"讬) 讜诇讗 讙专住 诪注砖专讛)爪"诇 注谞讬. 砖谞讬 诇驻讬 砖讬砖 诇讜 讜讬讚讜讬 讜讙诐 谞转转讬讜 诇诇讜讬 讝讛 诪注砖专 专讗砖讜谉 诇讙专 诇讬转讜诐 讜诇讗诇诪谞讛 讝讛 诪注砖专 注谞讬 讻讱 驻讬' 讘拽讜谞讟专住 讜讗讬谉 谞专讗讛 诇专讘讬 讚讘讻讜诇讛讜 谞诪讬 讗讬转 诇讛讜 讜讬讚讜讬 讻讚转谞谉 讘诪注砖专 砖谞讬 讘注专转讬 讛拽讚砖 讝讛 诪注砖专 砖谞讬 讜谞讟注 专讘注讬 谞转转讬讜 诇诇讜讬 讝讛 诪注砖专 专讗砖讜谉 讜讙诐 谞转转讬讜 讝讜 转专讜诪讛 诇讙专 诇讬转讜诐 讜诇讗诇诪谞讛 讝讛 诪注砖专 注谞讬 讜诇拽讟 砖讻讞讛 讜驻讗讛讜)爪"诇 讗注"驻 砖讗讬谉. 讗讬谉 诪注讻讘讬谉 讗转 讛讜讬讚讜讬 驻讬' 砖讗讬谉 注讬拽专 讗诇讗 注诇 诪注砖专 砖谞讬 讘诇讘讚 讜讛讬讬谞讜 砖讗讬谉 诇讛诐 讜讬讚讜讬 讚转讜住驻转讗 讻诇讜诪专 讗讬谞讜 爪专讬讱 讜讗讬谉 讘讛诐 注讬讻讜讘讗 讻诪讜 讘诪注砖专 砖谞讬 讜讗"讻 讙专住 砖驻讬专 诪注砖专 注谞讬 讜注讜讚 拽砖讛 诪讗讬 砖讬讬讱 讜讬讚讜讬 讚讛讻讗 诇讛谞讬 讚诪注砖专 砖谞讬 讛转诐 诪讬讬专讬 讘讜讚讗讬 砖注砖讛 讻讛诇讻讛 讻讚讻转讬讘 诇讗 注讘专转讬 诪诪爪讜转讬讱 讜讙讜' 讗讘诇 讻讗谉 讗讬谞讜 诪转讜讜讚讛 讗诇讗 注诇 诪讛 砖注讘专 注诇讬讛诐 讜诇讗 注砖讗诐 讻讚讬谉 讜转谞谉 谞诪讬 诇讗 讗讻诇转讬 讘讗讜谞讬 诪诪谞讜 讗讻诇讜 讘讗谞讬谞讜转 讗讬谞讜 讬讻讜诇 诇讛转讜讜讚讜转 讜讗讬讱 讬转讻驻专 诇讜 讗诐 诇讗 讬转讜讜讚讛 注诇讝)爪"诇 注讜诇转讜. 讞讟讗转讜 注"讻 谞专讗讛 讚诇"讙 砖讗讬谉 诇讛诐 讜讬讚讜讬 讘转讜住驻转讗 讚诇讗 砖讬讬讱 诪讬讚讬 讛讻讗 讜讻谉 驻讬' 讛"专 讬讜住祝:





注讜谉 诇拽讟 讻讜'. 讗讻转讬 讗讬讻讗 讟讜讘讗 砖谞讬转讜拽讬诐 诇注砖讛 讗诇讗 讘讗 诇讛砖诪讬注谞讜 砖讗诇讜 谞讬转讜拽讬诐 诇注砖讛:





转讜住驻讜转 专讬"讚

讜注诇 注讜诇讛 注讬谉 诇拽讟 砖讻讞讛 讜驻讬讗讛 讜诪注砖专 注谞讬 驻讬' 讛诪讜专讛 诇"讙 诪注砖专 注谞讬 讚讛讗 讬砖 诇讜 讜讬讚讜讬 讜讙诐 谞转转讬讜 诇诇讜讬 讝讛 诪注砖专 专讗砖讜谉 诇讙专 诇讬转讜诐 讜诇讗诇诪谞讛 讝讛 诪注砖专 注谞讬 讜讗讬谞讜 谞"诇 讚讛讗 诇拽讟 砖讻讞讛 讜驻讗讛 谞诪讬 讬砖 诇讛谉 讜讬讚讜讬 讚讛专讬 转谞谉 讘驻' 讘转专讗 讚诪注砖专 砖谞讬 诇讙专 诇讬转讜诐 讜诇讗诇诪谞讛 讝讛 诪注砖专 注谞讬 讜诇拽讟 砖讻讞讛 讜驻讬讗讛 讗诇讗 讗注"讙 讚讗讬转 诇讬' 讜讬讚讜讬 讛转诐 诇讗 讚诪讬 讜讬讚讜讬 讚讛讻讗 诇讜讬讚讜讬 讚讛转诐 讚讛转诐 诪转讜讚讛 讻砖拽讬讬诐 讛诪爪讜讛 讜讛讻讗 诪转讜讚讛 注讜谉 诇拽讟 砖讻讞讛 讜驻讬讗讛 讜诪注砖专 注谞讬 砖诇讗 拽讬讬诐 讗讜转诐:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗祝 讘讬谉 讻讜' 讜诇诪讝讘讞 诇讗 讛住"讚 讜讘讚"讛 讗讘诇 诪谉 讻讜' 讛讛讬讻诇 讟"讜 讗诪讛 讻讜' 讻爪"诇:


讘讚"讛 讜注诇 注讜诇讛 讻讜' 讜诇讗 讙专住讬谞谉 讘讛 诪注砖专 注谞讬 讚讛讗 讬砖 诇讜 讜讬讚讜讬 讜讙诐 讻讜' 注讻"诇 讛讻讬 转谞谉 驻"讛 讚诪注砖专 砖谞讬 讗讘诇 拽砖讛 讚转拽砖讬 诇讬讛 谞诪讬 诪诇拽讟 砖讻讞讛 讜驻讗讛 讚讛转诐 谞诪讬 转谞谉 讚讬砖 讜讬讚讜讬 讙诐 诇诇拽讟 砖讻讞讛 讜驻讗讛 讜讛讻讗 转谞讬讗 讚注讜诇讛 诪讻驻专转 讜拽"诇:


转讜住' 讘讚"讛 讜诪注砖专 注谞讬 讻讜' 讜讗讬 诪砖讜诐 讚讬砖 诇讜 讜讬讚讜讬 讻讚讻转讬讘 讜讙诐 谞转转讬 讜讙讜' 讛讬讬谞讜 讻砖注砖讛 讻讚讬谉 讜讛讻讗 讻讜' 讻爪"诇:





专砖"砖

专砖"讬 讚"讛 讗讘诇 诪谉 讛讞诇讬驻讜转. 讜诪砖讱 讻讜' 注砖专 讗诪讜转 诪诪讝专讞 讻讜'. 讘讘讬转 专讗砖讜谉 讻谉 讛讬讛 讻诪讘讜讗专 讘诪诇讻讬诐 (讗 讜 讙) 讗讘诇 讘讘讬转 砖谞讬 讛讬讛 讬"讗 讗诪讛 讻讚讗讬转讗 讘驻"讚 讚诪讚讜转 诪"讝 讜注诪砖"讻 砖诐 讘住"讚. 讜谞"诇 诇讛讙讬讛 讗讞讚 注砖专 讗诪讛:



专砖"讬 讚"讛 讜注诇 注讜诇讛. 讜讙诐 谞转转讬讜 讻讜' 诪注"专 讜诇讙专 诇讬转讜诐 讻讜'. 讻爪"诇:



[砖诐 讚"讛 专注"讗. 讗诐 讻讜' 讜诪讬转讜转 讘"讚 讛专讬 注讜谞砖谉 讗诪讜专 讗诐 注诇 诇"转 讻讜'. 拽"拽 讚诇诪讗 讘诪讝讬讚 讜诇讗 讗转专讜 讘讬讛. 讜讘诇"转 诪"诇 讙诐 讘砖讜讙讙] :





讛讙讛讜转 讬注讘"抓

讗讘诇 诪谉 讛讞诇驻讜转. 谞"讘 砖诐 谞讙讝专 诪谉 诪讞诇驻讬诐 讻"讟. 讘专状住 注讝专讗:





砖注专讬 转讜专转 讘讘诇

(诇讜 住注"讗) 讗讬谉 注讜诇讛 讘讗讛 讗诇讗 注诇 注砖讛 讜讻讜'.鈥斪懽欁ㄗ曌┳溩炞� 住讜祝 诪住讻转 讝讜 讗讬转讗: 讛注讜诇讛 诪讻驻专转 注诇 讛专讛讜专 讛诇讘 砖谞讗' 讜讛注讜诇讛 注诇 专讜讞讻诐 讛讬讛 诇讗 转讛讬讛 (讬讞讝' 讻 诇讘).

